ddrg/super_eurlex huggingface dataset:
1)

III priedo 1 dalis iš dalies keičiama taip: Įrašomi šie nuorodų numeriai 98–101, kaip nurodyta toliau: Nuor. Nr. Medžiaga Apribojimai Naudojimo sąlygos ir įspėjimai, kurie turi būti išspausdinti etiketėje Taikymo ir (arba) naudojimo sritis Didžiausia leidžiama koncentracija galutiniame kosmetikos gaminyje Kiti apribojimai ir reikalavimai a b c d e f „98 Salicilo rūgštis (1) (CAS Nr. 69-72-7) a) nuplaunami gaminiai; b) kiti gaminiai a) 3,0 % b) 2,0 % Nenaudoti gaminiuose, skirtuose vaikams iki 3 metų, išskyrus šampūnus. Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo. Nenaudoti vaikams iki 3 metų amžiaus (2) 99 Neorganiniai sulfitai ir bisulfitai (3) a) oksidiniai plaukų dažymo gaminiai; b) plaukų tiesinimo gaminiai; c) savaiminio įdegio gaminiai veidui; d) kiti savaiminio įdegio gaminiai a) 0,67 %, perskaičiavus į laisvą SO2; b) 6,7 %, perskaičiavus į laisvą SO2; c) 0,45 %, perskaičiavus į laisvą SO2 d) 0,40 %, perskaičiavus į laisvą SO2 Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo. 100 Triklokarbanas (4) (CAS Nr. 101-20-2) Nuplaunami gaminiai 1,5 % Grynumo kriterijai: 3,3',4,4'-Tetrachloroazobenzenas < 1 ppm 3,3',4,4'-Tetrachloroazoksibenzenas < 1 ppm Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo. 101 Cinko piritionas (5) (CAS Nr. 13463-41-7) Nenuplaunami plaukų priežiūros gaminiai 0,1 % Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo.
(17)

Komisijos direktyvoje 2005/79/EB (9) pakeitimai dėl medžiagos Nuor. Nr. 35760 apribojimų ir (ar) specifikacijų, kurie turėjo būti Direktyvos 2002/72/EB III priedo B skirsnyje, įrašyti A skirsnyje, o pakeitimai dėl medžiagos Nuor. Nr. 67180 įrašyti to priedo B skirsnyje vietoje A skirsnio. Be to, nuoroda į medžiagų Nuor. Nr. 43480, 45200, 81760 ir 88640 apribojimus ir (arba) specifikacijas Direktyvos 2002/72/EB III priede yra dviprasmiška Todėl siekiant teisinio aiškumo reikia medžiagas Nuor. Nr. 35760 ir 67180 įrašyti tinkamame priedų sąrašo skirsnyje ir naujai surašyti medžiagų Nuor. Nr. 43480, 45200, 81760 ir 88640 apribojimus bei specifikacijas.
1.

Apskaičiuodamos metinį vidutinį suvartojamą energijos kiekį, valstybės narės remiasi pastarųjų penkerių metų iki šios direktyvos įsigaliojimo galutiniu metiniu visų energijos vartotojų, kuriems taikoma ši direktyva, šalies vidaus energijos suvartojimo lygiu, apie kurį turimi oficialūs duomenys. Šį galutinį energijos suvartojimo lygį sudaro per penkerių metų laikotarpį galutiniams vartotojams skirstytos arba parduotos energijos kiekis, nekoreguojamas pagal dienolaipsnius, struktūrinius arba gamybos pokyčius. Šio metinio vidutinio suvartojamo kiekio pagrindu vieną kartą apskaičiuojamas nacionalinis orientacinis energijos sutaupymo tikslas, o gautas absoliutus sutaupytinos energijos kiekis taikomas visą šios direktyvos galiojimo laiką. Nacionalinis orientacinis energijos sutaupymo tikslas: a) yra 9 % pirmiau nurodyto metinio vidutinio suvartojamo energijos kiekio; b) išmatuojamas po devintųjų šios direktyvos taikymo metų; c) yra per devynerius šios direktyvos taikymo metus pasiektų kumuliacinio metinio energijos sutaupymo rezultatas; d) pasiekiamas energetinėmis paslaugomis ir kitomis energijos vartojimo efektyvumo didinimo priemonėmis. Sutaupytos energijos matavimo metodika užtikrina, kad šioje direktyvoje nustatyta bendra sutaupyta energija yra konkretus dydis, todėl nepriklauso nuo ateities BVP augimo ir bet kokio būsimo energijos suvartojimo padidėjimo.
11)

VI priedas iš dalies keičiamas taip: a) šio priedo 1.6.2, 1.7.2, 1.7.3, 2.1, 2.2.1, 2.2.2, 2.2.2.1, 2.2.3, 2.2.4, 2.2.5, 3.1.1, 3.1.5.1, 3.1.5.2, 3.2.1, 3.2.2, 3.2.3, 3.2.5, 3.2.6.1, 3.2.6.2, 3.2.7.2, 4.2.3.3, 5.1.3, 9.1.1.1, 9.1.1.2, 9.3 ir 9.5 punktuose žodžiai „V priedas“ ir „šios direktyvos V priedas“ pakeičiami žodžiais „Komisijos reglamentas dėl bandymų metodų, kaip nurodyta Reglamento (EB) Nr. 1907/2006 13 straipsnio 2 dalyje“ pagal atitinkamą linksnį; b) 1.6.1 punkto a papunktis pakeičiamas taip: „a) dėl cheminių medžiagų, kurioms reikalaujama Reglamento (EB) Nr. 1907/2006 VI, VII ir VIII prieduose nurodyta informacija, dauguma klasifikavimui ir ženklinimui reikalingų duomenų yra pagrindiniame duomenų pakete. Šis klasifikavimas ir ženklinimas prireikus turi būti peržiūrėtas, jei gaunama papildomos informacijos (Reglamento (EB) Nr. 1907/2006 IX ir X priedai);“; c) 5.1 punkto antra pastraipa pakeičiama taip: „Toliau nurodyti kriterijai tiesiogiai kyla iš bandymų metodų, nurodytų Komisijos reglamente dėl bandymų metodų, kaip nurodyta Reglamento (EB) Nr. 1907/2006 13 straipsnio 2 dalyje, jei jie yra paminėti. Bandymų metodai, reikalingi Reglamento (EB) Nr. 1907/2006 VII ir VIII prieduose nurodytam pagrindiniam duomenų paketui, yra riboti ir iš jų gaunamos informacijos atitinkamam klasifikavimui gali nepakakti. Klasifikavimas gali pareikalauti papildomų duomenų, numatytų Reglamento (EB) Nr. 1907/2006 IX ar X prieduose, arba kitų lygiaverčių tyrimų. Be to, cheminės medžiagos klasifikacija gali būti peržiūrėta, atsižvelgiant į kitus naujus duomenis.“; d) 5.2.1.2 punkto antros pastraipos antras sakinys pakeičiamas taip: „Tokie papildomi moksliniai įrodymai paprastai turėtų būti pagrindžiami tyrimais, kurių reikalaujama pagal Reglamento (EB) Nr. 1907/2006 IX priedą, arba lygiaverčiais tyrimais, ir galėtų apimti:“.
—

Jungtinėje Karalystėje: „incorporated companies limited by shares or by guarantee or unlimited, societies registered under the Industrial and Provident Societies Acts“, „societies registered or incorporated under the Friendly Societies Acts“, „the association of underwriters known as Lloyd's“.
Oficialusis leidinys L 178 , 17/07/2003 p. 0023 - 0023



Europos Parlamento ir tarybos Direktyva 2003/52/EB 2003 m. birželio 18 d. iš dalies keičianti Direktyvą 95/2/EB dėl maisto priedo E 425 konjako vartojimo sąlygų (tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 95 straipsnį, atsižvelgdami į Komisijos pasiūlymą [1], atsižvelgdami į Europos ekonomikos ir socialinių reikalų komiteto nuomonę [2], laikydamiesi Sutarties 251 straipsnyje nustatytos tvarkos [3], kadangi: (1) 1995 m. vasario 20 d. Europos Parlamento ir Tarybos direktyva 95/2/EB dėl maisto priedų, išskyrus dažiklius ir saldiklius [4], tam tikromis sąlygomis leidžia vartoti maisto priedą E 425 konjaką maisto produktuose. (2) Komisija ėmėsi priemonių laikinai uždrausti pateikti rinkai mažus želė puodelius, kuriuose yra E 425 konjako, kadangi buvo nustatyta, kad jie yra pavojingi, nes nuo jų uždusę mirė keli vaikai ir senyvi žmonės trečiosiose šalyse. (3) Kai kurie mažų želė puodelių gamintojai pripažįsta pavojų žmogaus sveikatai ir ant maisto pakuočių užrašo įspėjimus pabrėždami pavojų vaikams ir senyvo amžiaus žmonėms. (4) Remiantis valstybių narių, priėmusių priemones nacionaliniu mastu, pateikta informacija, galima daryti išvadą, kad maži želė puodeliai, kuriuose yra E 425 konjako, kelia pavojų gyvybei. Be savo formos ir dydžio, dėl cheminių ir fizinių konjako savybių, maži želė puodeliai kelia rimtą pavojų žmogaus sveikatai. (5) Šiuo atveju įspėjimo ant etikečių nepakanka žmogaus sveikatai apsaugoti, ypač vaikų. (6) Būtina pakeisti E 425 konjako vartojimo želė konditerijos gaminiuose, įskaitant mažus želė puodelius, sąlygas. (7) Dėl šios priežasties reikia atitinkamai pakeisti Direktyvą 95/2/EB, PRIĖMĖ ŠIĄ DIREKTYVĄ: 1 straipsnis Direktyvos 95/2/EB IV priede eilutėje E 425: Konjakas: (i) Konjako lipai (ii) Konjako glukomananas – tekstas "Maisto produktai apskritai (išskyrus 2 straipsnio 3 dalyje minimus produktus)" pakeičiamas tekstu "Maisto produktai apskritai (išskyrus 2 straipsnio 3 dalyje minimus produktus ir želė konditerijos gaminius, įskaitant mažus želė puodelius)". 2 straipsnis Valstybes narės priima įstatymus ir kitus teisės aktus, kurie, įsigalioję iki 2004 m. sausio 17 d., įgyvendina šia direktyvą. Jos nedelsdamos apie tai praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 3 straipsnis Ši direktyva įsigalioja jos paskelbimo Europos Sąjungos oficialiajame leidinyje dieną. 4 straipsnis Ši direktyva skirta valstybėms narėms. Priimta Liuksemburge, 2003 m. birželio 18 d. Europos Parlamento vardu Pirmininkas P. Cox Tarybos vardu Pirmininkas G. Drys [1] OL C 331 E, 2002 12 31, p. 124. [2] OL C 85, 2003 4 8, p. 39. [3] 2003 m. vasario 11 d. Europos Parlamento nuomonė (dar nepaskelbta Oficialiajame leidinyje) ir 2003 m. gegužės 19 d. Tarybos sprendimas. [4] OL L 61, 1995 3 18, p. 1. Direktyva su paskutiniais pakeitimais, padarytais Direktyva 2001/5/EB (OL L 55, 2001 2 24, p. 59). --------------------------------------------------
Oficialusis leidinys L 236 , 18/09/1996 p. 0044 - 0044



Europos Parlamento ir Tarybos direktyva 96/58/EB 1996 m. rugsėjo 3 d. iš dalies pakeičianti Direktyvą 89/686/EEB dėl valstybių narių įstatymų, susijusių su asmeninėmis apsaugos priemonėmis, suderinimo EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 100a straipsnį, atsižvelgdami į Komisijos pasiūlymą [1], atsižvelgdami į Ekonomikos ir socialinių reikalų komiteto nuomonę [2], laikydamiesi Sutarties 189b straipsnyje nustatytos tvarkos [3], kadangi Direktyvoje 89/686/EEB [4] reikalaujama, kad visos asmeninės apsaugos priemonės (AAP) turėtų ženklą "CE" ir kad ženklinant šiuo ženklu papildomai būtų nurodyti metai, kada jis buvo uždėtas; kadangi nuoroda į metus nėra tas veiksnys, kuris nulemtų AAP vartotojo saugą; kadangi ši nuoroda gali būti supainiota su susidėvėjimo data, kurią taip pat būtina nurodyti ant AAP; kadangi nuorodos į metus pritvirtinimas yra AAP gamintojų pareiga; kadangi šios pareigos kaina nėra tokia jau maža; kadangi, atsižvelgiant į subsidiarumo principą, supaprastinimas, kurį gamintojams nulemtų reikalavimo nurodyti metus, kada ženklas "CE" buvo pritvirtintas, panaikinimas, gali būti pasiektas tik priėmus direktyvą, iš dalies pakeičiančią Direktyvą 89/686/EEB, PRIĖMĖ ŠIĄ DIREKTYVĄ: 1 straipsnis Direktyvos 89/686/EEB priede išbraukiama ši formuluotė: "Papildoma informacija: - paskutinieji du metų, kuriais buvo uždėtas ženklas "CE", skaitmenys; šios informacijos nereikalaujama, kai ženklinamos 8 straipsnio 3 dalyje nurodytos AAP." 2 straipsnis 1. Valstybės narės ne vėliau kaip iki 1997 m. sausio 1 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Apie tai jos nedelsdamos praneša Komisijai. Šias priemones jos taiko nuo 1997 m. sausio 1 d. Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus. 3 straipsnis Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje. 4 straipsnis Ši direktyva skirta valstybėms narėms. Priimta Briuselyje, 1996 m. rugsėjo 3 d. Europos Parlamento vardu Pirmininkas K. Hänsch Tarybos vardu Pirmininkas I. Yates [1] OL C 23, 1996 1 27, p. 6. [2] OL C 97, 1996 4 1, p. 8. [3] 1996 m. gegužės 22 d. Europos Parlamento nuomonė (OL C 166, 1996 6 10, p. 60), 1996 m. birželio 10 d. Tarybos bendroji pozicija (OL C 220, 1996 7 29, p. 11) ir 1996 m. liepos 17 d. Europos Parlamento sprendimas (OL C 261, 1996 9 9). [4] OL L 399, 1989 12 30, p. 18. Direktyva su paskutiniais pakeitimais, padarytais Direktyva 93/68/EEB (OL L 220, 1993 8 30, p. 1) ir 93/95/EEB (OL L 276, 1993 11 9, p. 11). --------------------------------------------------
23. Pentachlorfenolis (CAS Nr. 87-86-5) ir jo druskos bei esteriai

į rinką pateiktose cheminėse medžiagose arba preparatuose koncentracija neturi būti 0,1 % masės arba didesnė. Išimties tvarka ši nuostata netaikoma medžiagoms ir preparatams, skirtiems naudoti pramonės įrenginiuose, iš kurių pentachlorfenolis (PCP) negalėtų pasišalinti ir (arba) būti pašalintas kiekiais, didesniais už nustatytus galiojančiais teisės aktais: a) medienai apdoroti. Tačiau apdorotoji mediena negali būti naudojama: — pastatų viduje dekoratyviniams ar kitiems tikslams (gyvenamuosiuose namuose, darbui, laisvalaikiui); — gaminti talpykloms, skirtoms augalams auginti, ir pakartotiniam apdorojimui, gaminti pakuotėms, kurios gali liestis su žaliavomis, tarpiniais ir (arba) gatavais produktais, skirtais žmonių ir (arba) gyvūnų maistui, arba su kitomis medžiagomis, galinčiomis šiuos produktus užteršti, ir pakartotinai apdorojimui; b) pluoštams ir didelio atsparumo tekstilės gaminiams, neskirtiems aprangai arba dekoratyvinei apdailai, impregnuoti; c) kaip gamybos procesų sintezės ir (arba) technologijos agentas; d) kaip specialią išimtį valstybės narės gali atskirai kiekvienu atveju leisti jų teritorijoje tam tikros srities profesionalams vykdyti in situ, o kultūros, meno ir istorinę svarbą turinčių pastatų remontinį apdorojimą, arba avariniais atvejais apdoroti medieną ir mūrą, užkrėstą sausojo puvinio grybeliu (Serpula lacrymans) ir rudojo puvinio grybeliu. Šios išimtys turi būti dar kartą išnagrinėtos atsižvelgiant į žinių ir technologijos pažangą ne vėliau kaip po trejų metų nuo šios direktyvos įgyvendinimo. Visais atvejais: a) pentachlorfenolyje, naudojamame atskirai arba kaip preparatų, kuriems taikomos pirmiau nurodytos išimtys, komponentas, bendras heksachlordibenzparadioksino (H6CDD) kiekis turi būti mažesnis kaip keturios milijoninės dalys (ppm); b) šios medžiagos ir preparatai negali būti: — pateikti į rinką kitoje nei 20 litrų arba didesnėje pakuotėje; — parduodami plačiajai visuomenei. Nepažeidžiant kitų Bendrijos nuostatų dėl pavojingų medžiagų ir preparatų klasifikavimo, pakavimo ir ženklinimo įgyvendinimo, tokių preparatų pakuotės turi būti paženklintos aiškiu ir neištrinamu užrašu: „Skirta tik gamybai ir profesionaliam naudojimui“. Be to, ši nuostata neturi būti taikoma atliekoms, kurioms taikomos Direktyvos 75/442/EEB ir 78/319/EEB.“
Oficialusis leidinys L 032 , 03/02/1983 p. 0028 - 0028

specialusis leidimas suomių kalba: skyrius 15 tomas 4 p. 0120

specialusis leidimas ispanų kalba: skyrius 15 tomas 4 p. 0083

specialusis leidimas švedų kalba: skyrius 15 tomas 4 p. 0120

specialusis leidimas portugalų kalba skyrius 15 tomas 4 p. 0083



Tarybos Direktyva 1983 m. sausio 24 d. iš dalies keičianti Direktyvą 78/176/EEB dėl titano dioksido pramonės atliekų (83/29/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 ir 235 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi Komisijai sunku per Direktyvos 78/176/EEB [3] 9 straipsnio 3 dalyje nurodytą laiką pateikti tinkamus pasiūlymus dėl laipsniško taršos mažinimo programų suderinimo; kadangi dėl to būtina tą laiką pratęsti, PRIĖMĖ ŠIĄ DIREKTYVĄ: 1 straipsnis Direktyvos 78/176/EEB 9 straipsnio 3 dalies teiginys "Šio straipsnio 1 dalyje minimos programos atsiunčiamos Komisijai ne vėliau kaip iki 1980 m. liepos 1 d., kad, gavusi visas nacionalines programas, per šešis mėnesius galėtų parengti tinkamus pasiūlymus Tarybai…" pakeičiamas: "Šio straipsnio 1 dalyje minimos programos Komisijai atsiunčiamos ne vėliau kaip iki 1980 m. liepos 1 d., o ji iki 1983 m. kovo 15 d. pateikia Tarybai tinkamus pasiūlymus…" 2 straipsnis Ši direktyva skirta valstybėms narėms. Priimta Briuselyje, 1983 m. sausio 24 d. Tarybos vardu Pirmininkas H. W. Lautenschlager [1] OL C 292, 1982 11 8, p. 101. [2] OL C 326, 1982 12 13, p. 1. [3] OL L 54, 1978 2 25, p. 19. --------------------------------------------------
Oficialusis leidinys L 209 , 29/07/1981 p. 0034 - 0034

specialusis leidimas suomių kalba: skyrius 13 tomas 11 p. 0151

specialusis leidimas ispanų kalba: skyrius 13 tomas 11 p. 0217

specialusis leidimas švedų kalba: skyrius 13 tomas 11 p. 0151

specialusis leidimas portugalų kalba skyrius 13 tomas 11 p. 0217



Tarybos direktyva 1981 m. liepos 20 d. iš dalies keičianti Tarybos direktyvą 74/408/EEB dėl valstybių narių įstatymų, reglamentuojančių motorinių transporto priemonių vidinę salonų saugą (sėdynių ir jų tvirtinimo įtaisų stiprumas) suderinimo (81/577/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač jos 100 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi 1974 m. liepos 22 d. Tarybos direktyva 74/408/EEB dėl valstybių narių įstatymų, reglamentuojančių motorinių transporto priemonių vidinę salonų saugą (sėdynių ir jų tvirtinimo įtaisų stiprumas), suderinimo [4] neleidžia suteikti transporto priemonei EEB tipo patvirtinimo atsižvelgiant į jos sėdynių ir jų pritvirtinimo įtaisų stiprumą, jei tose sėdynėse yra įmontuotieji saugos diržų tvirtinimo įtaisai; kadangi eismo saugumo sumetimais reikia nedelsiant iš dalies pakeisti Direktyvos 74/408/EEB nuostatas dėl transporto priemonių su sėdynėmis, kurios turi vieną ar daugiau saugos diržo tvirtinimo įtaisų, kad tuos diržus būtų patogiau naudoti didesniam suaugusių keleivių skaičiui ir padidinti diržo dėvėjimosi spartą; kadangi toks pakeitimas tapo įmanomas dėl motorinių transporto priemonių konstrukcijos techninės pažangos, PRIĖMĖ ŠIĄ DIREKTYVĄ: 1 straipsnis Direktyva 74/408/EEB iš dalies pakeičiama taip: 1) 1 straipsnio 2 dalis pakeičiama taip: "2. Ši direktyva netaikoma atlenkiamosioms (atverčiamosioms) sėdynėms arba į šonus ar į galą atsuktoms sėdynėms.;" 2) I priedo 2.7 poskyris pakeičiamas taip: "2.7. "Atlenkiamoji (atverčiamoji) sėdynė" – tai papildoma sėdynė, skirta naudoti retkarčiais ir paprastai užlenkta." 2 straipsnis Valstybės narės priima nuostatas, kurios, įsigaliojusios per šešis mėnesius nuo pranešimo apie šią direktyvą, įgyvendina ją. Jos nedelsdamos apie tai praneša Komisijai. 3 straipsnis Ši direktyva skirta valstybėms narėms. Priimta Briuselyje, 1981 m. liepos 20 d. Tarybos vardu Pirmininkas P. Walker [1] OL C 87, 1980 4 9, p. 7. [2] OL C 265, 1980 10 13, p. 77. [3] OL C 230, 1980 9 8, p. 6. [4] OL L 221, 1974 8 12, p. 1. --------------------------------------------------
(303)

Be to, reikia priminti, kad Komisijos atlikta kainų tendencijų ir kainų smukimo analizė šiuo atveju parodė, kad taip pat reikia atsižvelgti į žaliavų kainų padidėjimą. Todėl atlikdama analizę Komisija atsižvelgė į Sąjungos pramonės vieneto sąnaudas, pelningumą ir Sąjungos pramonės kainas, taip pat į importo iš Indonezijos kainas. Kainų padidėjimas, kurį Sąjungos pramonei pavyko pasiekti per TL, buvo tik pakankamas, kad būtų galima kompensuoti gamybos sąnaudų padidėjimą dėl padidėjusių pramonės žaliavų kainų. Be to, pramonei pavyko padidinti kainas per TL vien dėl Indonezijos eksportuotojų patirtų tiekimo grandinės problemų, susijusių su COVID-19, kaip paaiškinta 266 konstatuojamojoje dalyje. Kaip nurodė atrinkti Sąjungos gamintojai, nesant laikinos padėties rinkoje, susidariusios dėl COVID-19 pandemijos poveikio, pramonė nebūtų galėjusi padidinti kainų per TL taip, kad atitiktų didesnes gamybos sąnaudas, o patirta žala būtų buvusi dar didesnė. Be to, tai, kad Indonezijos eksportuojantys gamintojai, nepaisydami šių tiekimo grandinės problemų, sugebėjo išlaikyti eksportą ir padidinti savo rinkos dalį per TL, taip pat rodo, kad žalingas jų importo dempingo kaina poveikis gali ir greičiausiai toliau darys žalą Sąjungos pramonei.
a)

ankstesnę nuostolių patirtį kaip šių elementų santykį: i) jei tai gyvenamosios paskirties nekilnojamojo turto hipoteka užtikrintos pozicijos, nurodytos Reglamento (ES) Nr. 575/2013 124 straipsnio 2 dalies pirmoje pastraipoje, – nuostolių, apie kuriuos pranešta pagal to reglamento 430a straipsnio 1 dalies a punktą, ir pozicijos vertės, apie kurią pranešta pagal to reglamento 430a straipsnio 1 dalies c punktą; ii) jei tai komercinės paskirties nekilnojamojo turto hipoteka užtikrintos pozicijos, nurodytos Reglamento (ES) Nr. 575/2013 124 straipsnio 2 dalies pirmoje pastraipoje, – nuostolių, apie kuriuos pranešta pagal to reglamento 430a straipsnio 1 dalies d punktą, ir pozicijos vertės, apie kurią pranešta pagal to reglamento 430a straipsnio 1 dalies f punktą;
1.

Įmonė, pagal 3 straipsnio 3 dalį Komisijai teikianti informaciją apie kiekvienos pagrindinės platformos paslaugos aktyvių galutinių naudotojų ir aktyvių verslo klientų skaičių, yra atsakinga už tai, kad būtų užtikrintas tos informacijos išsamumas ir tikslumas. Šiuo atžvilgiu: a) įmonė yra atsakinga už tai, kad teikiant duomenis apie atitinkamą pagrindinę platformos paslaugą būtų vengiama pateikti per mažą ir per didelį aktyvių galutinių naudotojų ir aktyvių verslo klientų skaičių (pavyzdžiui, kai naudotojai pagrindinėmis platformos paslaugomis naudojasi skirtingose platformose ar įrenginiuose); b) įmonė yra atsakinga už tai, kad būtų pateikti tikslūs ir glausti paaiškinimai apie metodiką, naudotą informacijai surinkti, ir atsako už riziką, kad gali būti pateiktas per mažas arba per didelis atitinkama pagrindine platformos paslauga pasinaudojusių aktyvių galutinių naudotojų ir aktyvių verslo klientų skaičius, taip pat už sprendimus, priimtus tokiai rizikai sumažinti; c) įmonė pateikia duomenis, gautus remiantis alternatyviu apskaičiavimo metodu, kai Komisijai kyla abejonių dėl pagrindines platformos paslaugas teikiančios įmonės pateiktų duomenų tikslumo.
(4)

Europos bendrijos ir Norvegijos Karalystės susitarimu pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo (6) (toliau – Susitarimas pasikeičiant laiškais) laikinai sustabdomas bemuitis režimas, pagal 2 protokolą taikomas prekėms, kurių KN kodai yra 2202 10 00 (vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų), ir ex 2202 90 10 (kiti nealkoholiniai gėrimai, į kuriuos pridėta cukraus) pakeistas KN kodu 2202 10 00, ex 2202 91 00 ir ex 2202 99. Pagal šį susitarimą pasikeičiant laiškais tas Norvegijos kilmės prekes importuoti be muito leidžiama tik neviršijant neapmuitinamos kvotos. Už neapmuitinamą kvotą viršijantį importą turi būti mokamas muitas;